Legislatívne uznesenie Európskeho parlamentu o návrhu odporúčania Rady na zjednodušenie prijímania občanov tretích krajín na účely uskutočňovania vedeckého výskumu v Európskom spoločenstve (KOM(2004)0178 - C6-0011/2004 - 2004/0061(CNS))



Úradný vestník 033 E , 09/02/2006 S. 0146 - 0152



P6_TA(2005)0087 Výskumníci z tretích krajín: osobitný postup * Legislatívne uznesenie Európskeho parlamentu o návrhu odporúčania Rady na zjednodušenie prijímania občanov tretích krajín na účely uskutočňovania vedeckého výskumu v Európskom spoločenstve (KOM(2004)0178 — C6-0011/2004 — 2004/0061(CNS)) (Konzultačný postup) Európsky parlament, - so zreteľom na návrh Komisie (KOM(2004)0178) [1], - so zreteľom na článok 63 ods. 3 písm. a) a ods. 4 Zmluvy o ES, - so zreteľom na článok 67 Zmluvy o ES, v súlade s ktorým Rada konzultovala s Parlamentom (C6-0011/2004), - so zreteľom na článok 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci a Výboru pre priemysel, výskum a energetiku (A6-0054/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby svoj návrh zodpovedajúco zmenila, v súlade s článkom 250 ods. 2 Zmluvy o ES; 3. vyzýva Radu, aby oznámila Parlamentu, ak má v úmysle odchýliť sa od textu schváleného Parlamentom; 4. žiada Radu, aby záležitosť znovu postúpila Parlamentu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu odovzdal Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 Odôvodnenie 4 (4) Počet výskumných pracovníkov, ktorých by Spoločenstvo malo mať, aby splnilo cieľ investovať 3 % HDP do výskumu stanovený Európskou radou v Barcelone, sa hodnotí na 700000 osôb. Tento cieľ treba uskutočniť prostredníctvom súboru jednotne zameraných opatrení, ako je zvýšenie príťažlivosti vedeckých kariér pre mladých, rast možností vzdelávania a mobility vo výskume, zlepšovanie perspektív kariéry pre výskumných pracovníkov v rámci Spoločenstva a jeho väčšia otvorenosť občanom z tretích krajín, ktorých by bolo možné prijať do vedeckého výskumu. | (4) Počet výskumných pracovníkov, ktorých by Spoločenstvo malo mať, aby splnilo cieľ investovať 3 % HDP do výskumu stanovený Európskou radou v Barcelone, sa odhaduje na 700000 osôb do roku 2010. Tento cieľ treba uskutočniť prostredníctvom súboru jednotne zameraných opatrení, ako je zvýšenie príťažlivosti vedeckých kariér pre mladých, podpora účasti žien na vedeckom výskume, rast možností vzdelávania a mobility vo výskume, zlepšovanie perspektív kariéry pre výskumných pracovníkov v rámci Spoločenstva a jeho väčšia otvorenosť občanom z tretích krajín, ktorých by bolo možné prijať do vedeckého výskumu. | Pozmeňujúci a doplňujúci návrh 2 Odôvodnenie 5 (5) Táto smernica je určená na to, aby prispela k dosiahnutiu týchto cieľov podporením prijatia a mobility občanov tretích krajín na výskumné účely na pobyty dlhšie ako tri mesiace, aby zatraktívnila Spoločenstvo pre výskumných pracovníkov z okolitého sveta a posilnila svoju pozíciu ako medzinárodného centra výskumu. | (5) Táto smernica je určená na to, aby prispela k dosiahnutiu týchto cieľov podporením prijatia a mobility občanov tretích krajín na výskumné účely na pobyty dlhšie ako tri mesiace, aby zatraktívnila Spoločenstvo pre výskumných pracovníkov z okolitého sveta, najmä výskumných pracovníkov s najvyššou kvalifikáciou, a posilnila svoju pozíciu ako medzinárodného centra výskumu. | Pozmeňujúci a doplňujúci návrh 3 Odôvodnenie 12 (12) Je dôležité podporovať mobilitu výskumných pracovníkov ako prostriedok rozvoja a konsolidácie kontaktov a sietí medzi partnermi na svetovej úrovni. | (12) Je dôležité podporovať mobilitu občanov tretích krajín prijatých na účely uskutočňovania vedeckého výskumu v Európskej únii ako prostriedok rozvoja a upevňovania kontaktov a sietí medzi partnermi a upevnenia postavenia Európskeho výskumného priestoru (EVP) na svetovej úrovni. | Pozmeňujúci a doplňujúci návrh 4 Odôvodnenie 12a (nové) | (12a) Keďže zlúčenie rodiny je podstatnou stránkou, či dokonca predbežnou podmienkou mobility výskumných pracovníkov, treba zjednodušiť príchod ich rodín, aby sa zachovala jednota rodiny. | Pozmeňujúci a doplňujúci návrh 32 Odôvodnenie 12b (nové) | (12b) Rodinní príslušníci výskumníka by mali mať možnosť nasledovať ho do hostiteľskej členskej krajiny za takých istých podmienok ako sú uvedené v smernici Európskeho parlamentu a Rady č. 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov [2]. | Pozmeňujúci a doplňujúci návrh 5 Odôvodnenie 14a (nové) | (14a) Vzhľadom na obmedzenia prístupu na trh práce, ktoré sa vzťahujú na niektorých občanov EÚ v rámci existujúcich prechodných období, by sa malo zabezpečiť, aby sa tieto obmedzenia nijako nevzťahovali na výskumných pracovníkov, ktorí cestujú do iných členských štátov EÚ s cieľom vedeckého výskumu. | Pozmeňujúci a doplňujúci návrh 6 Článok 1 Táto smernica definuje podmienky prijímania výskumných pracovníkov z tretích krajín v členských štátoch na dobu dlhšiu ako tri mesiace s cieľom uskutočniť výskumný projekt v rámci dohody o prijatí s výskumnou organizáciou. | Táto smernica definuje podmienky prijímania výskumných pracovníkov z tretích krajín v Európskej únii na dobu dlhšiu ako tri mesiace s cieľom uskutočniť výskumný projekt v rámci dohôd o prijatí s jednou alebo viacerými akreditovanými výskumnými organizáciami v jednom alebo niekoľkých členských štátoch. | Pozmeňujúci a doplňujúci návrh 7 Článok 2 písm. b) b)"Výskumný pracovník" znamená občana tretej krajiny s ukončeným vysokoškolským vzdelaním (magisterské alebo rovnocenné), ktorý je prijatý na územie členského štátu Európskej únie na účely uskutočňovania výskumného projektu vo výskumnej organizácii; | b)"Výskumný pracovník" znamená občana tretej krajiny s ukončeným vysokoškolským vzdelaním (minimálne magisterské alebo rovnocenné), ktorý je prijatý na územie členského štátu Európskej únie na účely uskutočňovania výskumného projektu vo výskumnej organizácii; | Pozmeňujúci a doplňujúci návrh 8 Článok 4 odsek 2 pododsek 1a (nový) | Akreditácia udelená výskumnej organizácii je platná na päťročné obdobie s možnosťou predĺženia. Členské štáty môžu súhlasiť s predĺžením tohto obdobia. Výskumným organizáciám, ktorým bola táto žiadosť odmietnutá, sa poskytne riadne odôvodnenie príčin odmietnutia žiadosti. | Pozmeňujúci a doplňujúci návrh 9 Článok 4 odsek 3 3. Členské štáty akreditujú na neobmedzenú dobu verejné alebo súkromné organizácie, ktorých hlavným poslaním je uskutočňovať výskumnú činnosť, a taktiež vysoké školy členských štátov v zmysle svojich predpisov a nariadení alebo správnej praxe. | 3. Členské štáty môžu v súlade s vnútroštátnym právom vyžadovať písomný záväzok výskumnej organizácie, ktorý ustanoví, že v prípade, ak sa bude výskumný pracovník nelegálne zdržiavať na území príslušného členského štátu, táto organizácia ponesie zodpovednosť za úhradu výdavkov súvisiacich s pobytom, zdravotnou starostlivosťou a návratom, ktoré boli financované z verejných prostriedkov. Finančná zodpovednosť výskumnej organizácie sa skončí najneskôr šesť mesiacov po skončení platnosti dohody o prijatí. | Pozmeňujúci a doplňujúci návrh 10 Článok 4 odsek 4 4. Členské štáty akreditujú na neobmedzenú dobu verejné organizácie, ak rozvíjajú výskumnú činnosť ako doplnok svojej hlavnej činnosti. | vypúšťa sa | Pozmeňujúci a doplňujúci návrh 11 Článok 4 odsek 5 5. Členské štáty akreditujú súkromné organizácie na päťročnú dobu s možnosťou predĺženia, ak rozvíjajú výskumnú činnosť ako doplnok svojho predmetu činnosti. | vypúšťa sa | Pozmeňujúci a doplňujúci návrh 12 Článok 4 odsek 6 6. Pri predložení žiadosti o akreditáciu sa výskumná organizácia zaviaže voči prijímajúcemu členskému štátu, že prevezme náklady súvisiace s pobytom, zdravotnou starostlivosťou a návratom výskumných pracovníkov, ktorých prijme, a že im vydá potvrdenie stanovené v článku 5 odsek 3. Zodpovednosť výskumnej organizácie trvá ešte rok po dni skončenia platnosti dohody o prijatí stanovenom v článku 5 alebo po dni, keď organizácia upozornila členský štát, že nastala udalosť, ktorá bráni plneniu dohody na základe článku 5 ods. 4 pokiaľ, kým pracovník výskumu neopustí územie Európskej únie. | vypúšťa sa | Pozmeňujúci a doplňujúci návrh 13 Článok 4 odsek 7 7. Do dvoch mesiacov po uplynutí platnosti príslušných dohôd o prijatí, schválené výskumné organizácie poskytnú orgánu, ktorý na tento účel vymenujú členské štáty, potvrdenie o tom, že bola vykonaná práca v rámci každého výskumného projektu, v súvislosti s ktorou podpísali dohodu o prijatí v súlade s článkom 5. | 7. Členské štáty môžu stanoviť, že do dvoch mesiacov po uplynutí platnosti príslušných dohôd o prijatí, schválené výskumné organizácie poskytnú zodpovedným orgánom, ktoré na tento účel vymenujú členské štáty, potvrdenie o tom, že bola vykonaná práca v rámci každého výskumného projektu, v súvislosti s ktorým podpísali dohodu o prijatí v súlade s článkom 5. | Pozmeňujúci a doplňujúci návrh 14 Článok 4 odsek 9 9. Členský štát môže zamietnuť obnovenie alebo rozhodnúť o zrušení schválenia výskumnej organizácie, ktorá už nespĺňa podmienky ustanovené v odsekoch 2 až 7, alebo ktorá podpísala zmluvu o prijatí so štátnym príslušníkom tretieho štátu v prípade ktorého členský štát uplatnil článok 8 ods. 1. Ak bolo schválenie zamietnuté alebo zrušené, alebo ak nebolo obnovené na základe článku 8 ods. 1, príslušná organizácia nesmie opätovne podať žiadosť skôr ako po piatich rokoch od dátumu uverejnenia rozhodnutia o zrušení alebo neobnovenia. | 9. Členský štát môže zamietnuť obnovenie alebo rozhodnúť o zrušení schválenia výskumnej organizácie, ktorá už nespĺňa podmienky ustanovené v odsekoch 2 až 7, alebo ktorá podpísala zmluvu o prijatí so štátnym príslušníkom tretieho štátu v prípade ktorého členský štát uplatnil článok 8 ods. 1. Ak bolo schválenie zamietnuté alebo zrušené, alebo ak nebolo obnovené na základe článku 8 ods. 1, príslušná organizácia nesmie opätovne podať žiadosť skôr ako po piatich rokoch od dátumu uverejnenia rozhodnutia o zrušení alebo neobnovenia. Výskumné organizácie nebudú zodpovedať za porušenie podmienok uvedených v článku 6 písm. a) a d), pokiaľ existuje odôvodnené podozrenie, že sú zapojené do nezákonného konania výskumného pracovníka. | Pozmeňujúci a doplňujúci návrh 16 Článok 7 Členské štáty vydávajú povolenie na pobyt na dobu najmenej jedného roka a obnovujú toto povolenie každý rok, ak sú i naďalej splnené podmienky vyžadované v článkoch 5 a 6. Ak je doba trvania výskumných prác kratšia ako jeden rok, vydáva sa povolenie na pobyt na dobu, ktorá sa rovná dobe trvania výskumných prác. | Členské štáty vydávajú povolenie na pobyt na dobu, ktorá sa rovná dobe trvania dohody o prijatí. Na žiadosť záujemcu môže byť toto obdobie predĺžené o 30 dní. | Pozmeňujúci a doplňujúci návrh 17 Článok 7a (nový) | Článok 7a Rodinní príslušníci 1.Členské štáty schvália vstup a pobyt rodinných príslušníkov výskumného pracovníka.2."Rodinný príslušník" je:a)manžel/manželka;b)partner výskumného pracovníka, ktorý je štátnym príslušníkom tretieho štátu, s ktorým má uzavreté registrované partnerstvo, ak v súlade s právnymi predpismi hostiteľského členského štátu sú registrované partnerstvá rovnocenné s manželstvami a spĺňajú ustanovenia príslušných právnych predpisov hostiteľského členského štátu;c)priami potomkovia výskumného pracovníka, manžela/ manželky alebo partnera, ako sa uvádza v bode b), ktorí majú menej ako 21 rokov, alebo ktorí sú nezaopatrení;d)závislí priami príbuzní po vzostupnej línii a takéto osoby manžela/manželky alebo partnera, ako sa uvádza v bode b);Hostiteľský členský štát rozhodne o uplatnení najpriaznivejších podmienok. | Pozmeňujúci a doplňujúci návrh 18 Článok 8 odsek 2 2. Členské štáty môžu stiahnuť alebo odmietnuť predĺženie povolenia na pobyt z dôvodov verejnej politiky, verejnej bezpečnosti alebo verejného zdravia. V prípade prijatia takéhoto rozhodnutia členské štáty zohľadnia závažnosť alebo povahu narušenia verejnej politiky alebo verejného zdravia, ktorého sa dopustila daná osoba, alebo hrozby, ktorú táto osoba predstavuje. Zodpovedný orgán daného členského štátu nemôže odmietnuť obnovenie povolenia na pobyt, stiahnuť povolenie alebo vyhostiť jeho držiteľa z územia na základe choroby alebo postihnutia, ktoré daná osoba utrpela po vydaní povolenia na pobyt. | 2. Členské štáty môžu stiahnuť alebo odmietnuť predĺženie povolenia na pobyt z dôvodov verejnej bezpečnosti alebo verejného zdravia. V prípade prijatia takéhoto rozhodnutia členské štáty zohľadnia závažnosť alebo povahu narušenia verejnej bezpečnosti alebo verejného zdravia, ktorého sa dopustila daná osoba, alebo hrozby, ktorú táto osoba predstavuje. Zodpovedný orgán daného členského štátu nemôže odmietnuť obnovenie povolenia na pobyt, stiahnuť povolenie alebo vyhostiť jeho držiteľa z územia na základe choroby alebo postihnutia, ktoré daná osoba utrpela po vydaní povolenia na pobyt. | Pozmeňujúci a doplňujúci návrh 19 Článok 11 Výskumní pracovníci prijatí na základe tejto smernice môžu učiť v rámci inštitúcie vyššieho vzdelávania v zmysle právnych predpisov a úradného postupu členských štátov v závislosti od maximálneho počtu hodín za rok, ktorý stanovuje každý členský štát. | Výskumní pracovníci prijatí na základe tejto smernice môžu učiť v súlade s vnútroštátnymi právnymi predpismi. Členské štáty môžu stanoviť maximálny počet hodín alebo dní za rok, ktoré môžu výskumní pracovníci učiť, ak takéto obmedzenie je v súlade s existujúcimi vnútroštátnymi právnymi predpismi. | Pozmeňujúci a doplňujúci návrh 20 Článok 13 1. Držiteľ povolenia na pobyt vydaného v súlade s touto smernicou môže pod hlavičkou tohto povolenia a tiež pasu či rovnocenného cestovného dokladu, ktoré sú platné, realizovať na území iného členského štátu časť svojho výskumného projektu, pokiaľ nebude považovaný príslušným členským štátom za hrozbu pre verejný poriadok, verejnú bezpečnosť alebo verejné zdravie. So zreteľom na dobu potrebnú na uskutočnenie tejto časti výskumu sa prípadne podpíše nová dohoda o prijatí, na základe ktorej výskumný pracovník získa povolenie na pobyt od druhého členského štátu. | 1. Štátny príslušník tretieho štátu, ktorý bol prijatý ako výskumný pracovník na základe tejto smernice, môže realizovať časť svojich výskumných prác v inom členskom štáte za podmienok upravených týmto článkom. | 2. Odsek 1 sa nevzťahuje na možnosť členských štátov požadovať krátkodobé vízum od štátnych príslušníkov tretích štátov, ktoré nepožívajú výhody režimu vzájomnej rovnocennosti ustanoveného článkom 21 vykonávacieho dohovoru k Schengenskej dohode. | 2. Ak sa výskumný pracovník zdržiava po dobu kratšiu ako tri mesiace v inom členskom štáte, môže realizovať svoje výskumné práce na základe dohody o prijatí uzatvorenej v prvom členskom štáte, pokiaľ má k dispozícii dostatočné zdroje v tomto druhom členskom štáte a pokiaľ ho tento štát nepovažuje za hrozbu pre verejný poriadok, bezpečnosť štátu alebo verejné zdravie. 2a Ak sa výskumný pracovník zdržiava v inom členskom štáte dlhšie ako tri mesiace, môžu členské štáty vyžadovať uzavretie novej dohody o prijatí na jeho výskumné práce v príslušnom členskom štáte. V každom prípade musia byť splnené voči druhému členskému štátu podmienky upravené článkom 5 a 6. 2b Pokiaľ príslušná právna úprava podriaďuje mobilitu získaniu víza alebo povolenia na pobyt, toto vízum alebo povolenie je udelené okamžite v lehote, ktorá nebráni pokračovaniu výskumu, pričom ponecháva príslušným úradom dostatok času na spracovanie žiadosti. Členské štáty nevyžadujú, aby musel výskumný pracovník opustiť ich územie za účelom podania žiadosti o vízum alebo povolenia na pobyt. | Pozmeňujúci a doplňujúci návrh 21 Článok 13 odsek 2c (nový) | 2c Počas doby platnosti svojho povolenia na pobyt môže výskumný pracovník požiadať o novú zmluvu o prijatí v tom istom alebo inom členskom štáte. Nová žiadosť sa bude vybavovať zjednodušeným postupom, ktorý nezahŕňa preverovanie podmienky ustanovenej v článku 5 ods. 2 písm. a) bode (ii), ak prvotná výskumná organizácia môže poskytnúť písomné potvrdenie, že sa do času podania novej žiadosti práca uspokojivo uskutočňovala. | Pozmeňujúci a doplňujúci návrh 22 Článok 15 odsek 1 1. Príslušné orgány členského štátu písomne oznámia žiadateľovi v súlade s postupmi oznamovania ustanovenými v príslušných vnútroštátnych právnych predpisoch svoje rozhodnutie týkajúce sa žiadosti o prijatie alebo o obnovenie jeho povolenia na pobyt najneskôr do 30 dní od dňa predloženia žiadosti. Členské štáty stanovia vo vnútroštátnych právnych predpisoch dôsledky vyplývajúce pre príslušné orgány v prípade, keď neprijmú rozhodnutie v tejto lehote. Vo výnimočných prípadoch, ak sú žiadosti komplikované, sa táto lehota môže predĺžiť. | 1. Príslušné orgány členského štátu bezodkladne písomne oznámia žiadateľovi v súlade s postupmi oznamovania ustanovenými v príslušných vnútroštátnych právnych predpisoch svoje rozhodnutie týkajúce sa žiadosti o prijatie alebo o obnovenie jeho povolenia na pobyt najneskôr do 30 dní od dňa predloženia žiadosti. Členské štáty stanovia vo vnútroštátnych právnych predpisoch dôsledky vyplývajúce pre príslušné orgány v prípade, keď neprijmú rozhodnutie v tejto lehote. Vo výnimočných prípadoch, ak sú žiadosti komplikované, sa táto lehota môže predĺžiť, v žiadnom prípade však nemôže presiahnuť 30 dní. Žiadateľovi sa poskytne riadne odôvodnenie príčin tohto predĺženia. | Pozmeňujúci a doplňujúci návrh 23 Článok 16 odsek 1a (nový) | Tieto poplatky môže hradiť výskumná organizácia, s ktorou zúčastnená osoba uzavrela zmluvu o výskume. | Pozmeňujúci a doplňujúci návrh 24 Článok 18 Pravidelne, a po prvýkrát najneskôr [... [3]], predkladá Komisia správu Európskemu parlamentu a Rade o vykonávaní tejto smernice v členských štátoch a prípadne navrhuje potrebné zmeny. Členské štáty poskytujú na tento účel Komisii štatistické údaje týkajúce sa vykonávania tejto smernice. | Pravidelne, a po prvýkrát dva roky po nadobudnutí účinnosti tejto smernice, predkladá Komisia správu Európskemu parlamentu a Rade o vykonávaní tejto smernice v členských štátoch, ako aj o stave uplatňovania opatrení stanovených v odporúčaní Rady na zjednodušenie prijímania štátnych príslušníkov tretích štátov s cieľom uskutočňovania vedeckého výskumu v Európskom spoločenstve a v odporúčaní Európskeho parlamentu a Rady na zjednodušenie vydávania jednotných víz na krátkodobý pobyt členskými štátmi pre výskumných pracovníkov z tretích štátov cestujúcich v Európskom spoločenstve s cieľom uskutočňovania vedeckého výskumu a navrhne potrebné zmeny a doplnenia a dodatky k tejto smernici a prípadnú zmenu druhého odporúčania na nariadenie. Členské štáty poskytujú na tento účel Komisii štatistické údaje týkajúce sa vykonávania tejto smernice. | [1] Zatiaľ neuverejnený v úradnom vestníku. [2] Ú. v. EÚ L 158, 30.4.2004, s. 77. [3] Tri roky po nadobudnutí účinnosti tejto smernice. --------------------------------------------------